| Helsingør Kraftvarmeværk A/SAtt.: Jeanette Michelsen |
| --- |

| Center for By Land og Vand |
| --- |

| Natur Miljø og KlimaPrøvestensvej 523000 HelsingørCvr nr. 64 50 20 18Dato 9. august 2023**Malene Kamstrup**IngeniørTlf. 49 28 24 54www.helsingor.dk |
| --- |

|  |
| --- |

**Lempet vilkår om udledning af processpildevand**

Tak for din ansøgning om lempet vilkår 62 om egenkontrol af udledning af renset processpildevand. Dette brev er et ændret vilkår.

**Kommunens afgørelse**

Med hjemmel i miljøbeskyttelseslovens §33 og 72 meddeler Helsingør Kommune følgende lempelse i miljøgodkendelsen:

61 Udgår

61a (BAT-AEL) Værket skal overholde følgende grænser for udledning af renset processpildevand til forsinkelsesbassinet:

|  |  |  |  |
| --- | --- | --- | --- |
| **Parameter** | **Enhed** | **Grænse** | **Kontrolregel** |
| As , arsen | μg/l | 4,3 | Transport\* |
| Pb, bly | μg/l | 1,2 | Transport |
| Cr, krom (total) | μg/l | 3,4 | Transport |
| Cu, kobber | μg/l | 1,0 | Transport |
| Ni, nikkel | μg/l | 4 | Transport\* |
| Zn, zink | μg/l | 7,8  | Transport |
| Cd og Cd-forbindelser | μg/l | 0,15 ved 100-200mg CaCO3/l0,25 ved >200mg CaCO3/l | Transport\* |
| Hg og Hg-forbindelser | μg/l | 0,05 | Transport\* |
| Formaldehyd | μg/l | 9,2 | Transport |
| Benz(a)anthracen (PAH) | μg/l | 0,012 | Transport\* |
| Dibenz(a,h)anthracenn (PAH) | μg/l | 0,0014 | Transport\* |
| Fluoranthen\*( PAH) | μg/l | 0,0063 | Transport\* |
| (NH3-NH4)-N | mg/l | 1,0 | Tilstand |
| Fluorid (F) | mg/l | 0,5 | Tilstand |
| Klorid (Cl) | mg/l | 100 | Tilstand |
| Sulfat (SO4--) | mg/l | 120 | Tilstand\* |
| Sulfid (S--) | mg/l | 0,02 | Tilstand |
| Sulfit (SO3--) | mg/l | 5 | Tilstand |
| Total alkalinitet (buffervirkning) | meq/l | >3 | Transport |
| SS | mg/l | 30 | Transport\* |
| Total kulbrinter (THC) | mg/l | 10 | Transport\* |
| Total N | mg/l | 8 | Transport\* |

Disse vilkår er overholdt, når resultatet af analyserne efter vilkår 62 er mindre end grænsen.

Parametre med transportkontrol skal overholdes som gennemsnit over et år, og parametre med tilstandskontrol, skal overholdes for hver prøve. Et år løber fra den 1. januar til den 31. december.

1. Udgår

62a (Bat 5) Til kontrol af processpildevandets kvalitet skal værket mindst hver måned udtage en prøve af det udledte processpildevand før det blandes med andet spildevand, og før det ledes til forsinkelsesbassinet.

Vandprøverne skal udtages og analyseres i henhold til gældende bekendtgørelse om kvalitetskrav til miljømålinger, og skal analyseres for de parametre, der fremgår af vilkår 61. Parametre mærket med \* behøver kun at blive analyseret en gang om året. Værket kan dog selv udtage prøverne.

Værket skal sende resultatet af hver prøve til kommunen højst en måned efter prøven er taget.

**Bagrund**

Siden september 2021 har I ledt renset processpildevand til Egebækken, og målt på en række parametre hver måned. 17 prøver i alt.

Bat-konklusionerne fastsætter i bat 5 hvilke parametre, I skal analysere for hver måned. Der ud over er der i vilkår 61 fastsat en række yderligere parametre, som I skal analysere hver anden måned. Disse parametre stammer fra jeres ansøgning om miljøgodkendelse.

Udfordringer

Resultatet af jeres månedlige analyser viser, at I har udledt koncentrationer højere end grænsen sådan:

|  |  |  |  |  |
| --- | --- | --- | --- | --- |
| **Parameter** | **Bat?** | **Grænse, µg/l** | **målt** | **Dato** |
| Krom(III) | Bat | 4,9 µg/l | 12 µg/l | dec. 21 |
| Krom(IV) | Bat | 3,4 µg/l | 15 µg/l | feb. 22 |
| Formaldehyd |  | 9,2 µg/l | 11 µg/l12 µg/l | okt. 21maj 22 |
| Ammonium-N |  | 1 mg/l | 1,4 µg/l1,9 µg/l1,6 µg/l1,1 µg/l1,3 µg/l1,1 µg/l | okt. 21nov. 21dec. 21jan. 22marts 22nov. 23 |
| Klorid | Bat | 100 mg/l | 130 µg/l | maj 22 |
| Dibenz(a,h)anthracen (PAH) |  | 0,0014 µg/l | 0,01 µg/l\*0,01 µg/l\*0,01 µg/l\*0,01 µg/l\* | feb. 22april 22maj 22nov. 23 |
| Fluoranthen (PAH) |  | 0,0063 | 0,01 µg/l\*0,01 µg/l\*0,01 µg/l\*0,01 µg/l\* | feb. 22april 22maj 22nov. 23 |
| Total alkalinitet |  | >3 | 0,82 | feb 22 |

\*De høje værdier er detektionsgrænsen, og skyldes forkert valg af analysemetode, idet flere resultater også er på detektionsgrænsen, som dog er 0,001 µg/l.

Overskridelserne for krom og klorid har været enkeltstående, og ser ikke ud til at være en del af et mønster. Overskridelserne for formaldehyd og ammonium er derimod sket flere gange, og I har ikke nogen god forklaring på hvad årsagen er. I har heller ikke nogen effektiv måde at undgå overskridelser.

Ingen problemer

Resultatet af jeres månedlige analyser viser, at I overholder følgende parametre, og hver gang har målt en faktor ti mindre end grænsen:

|  |  |  |  |
| --- | --- | --- | --- |
| **Parameter** | **Bat?** | **Grænse** | **Største måling** |
| Arsen | Bat | 4,3 µg/l | 0,03 µg/l |
| Antimon |  | 113 µg/l | 0,2 µg/l |
| Kobolt |  | 0,28 µg/l | 0,01 µg/l |
| Mangan |  | 150 µg/l | 2 µg/l |
| Nikkel | Bat | 4 µg/l | 0,75 µg/l |
| Tallium |  | 0,48 µg/l | 0,02 µg/l |
| Vanadium |  | 4,1 µg/l | 0,05 µg/l |
| Acenaphten (PAH) |  | 3,8 µg/l | 0,01 µg/l |
| Acenaphthylen (PAH) |  | 1,3 µg/l | 0,01 µg/l |
| Phenanthren (PAH) |  | 1,3 µg/l | 0,01 µg/l |
| Anthracen (PAH) |  | 0,1 µg/l | 0,01 µg/l |
| Cadmium | Bat | 0,15 µg/l | 0,003 µg/l |
| Sulfat, SO4-- | Bat | 120 mg/l | 1,8 mg/l |
| Suspenderet stof | Bat | 30 mg/l | 2,8 mg/l |
| Total kulbrinter (THC) | Bat | 10 mg/l | 0,001 mg/l |
| Total P |  | 1,5 mg/l | 0,005mg/l |

Kviksølv har en grænse på 0,05 µg/l. Stoffet er hver måned målt under detektionsgrænsen på hhv. 0,02 µg/l, 0,05 µg/l og 0,001 µg/l afhængig af analysemetode. Dog i januar 23 blev kviksølv målt til 0,005 µg/l. Grænsen er derfor ikke overskredet, men man kan ikke vide, om den er overholdt med en faktor ti.

I godkendelsesbekendtgørelsen §27 står, at kommunen skal fastsætte emissionsgrænser og krav til egenkontrol i overensstemmelse med bat-konklusionerne, I §28 står dog, at kommunen kan lempe grænserne såfremt lempelsen ikke medfører væsentlig forurening.

Parametre, der ikke er omfattet af bat

Eneste parameter, der hverken er ikke omfattet af bat eller af ovenstående tabeller er Benz(a)anthracen (PAH) med en grænse på 0,012 µg/l. Stoffet er hver måned målt under detektionsgrænsen på hhv. 0,01 µg/l og 0,001 µg/l afhængig af analysemetode.

For de tre PAH-stoffer med meget lave grænser, kan man ikke konkludere at grænsen er overholdt med meget god margen. Men analyserne viser dog, at grænserne ikke er overskredet.

Plan, natur og miljø

Værket er omfattet af lokalplan L 1.143, ”Nyt forsyningscenter på Energivej i Helsingør”, som byrådet vedtog den 22. juni 2015. Lokalplanen udlægger området til blandt andet kraftvarmeværk.

Kørsel til og fra værket sker via Kongevejen, Støberivej og Energivej.

Kommunen meddelte den 6. juli 2015 VVM tilladelse til det nye biomassefyrede kraftvarmeværk. Den 29. juni 2018 meddelte kommunen desuden, at de søgte ændringer og tilføjelser i projektet ikke er omfattet af reglerne om VVM. Kommunen vurderede, at det ansøgte ikke vil påvirke Natura 2000-områder og ej heller vil beskadige eller ødelægge yngle- eller rasteområder for beskyttede dyrearter henholdsvis ødelægge plantearter opført på habitatdirektivets bilag IV. Da der er tale om en ændret egenkontrol, vil der ikke ske nogen ændringer af indretning og drift, der vil påvirke beskyttede arter og områder.

**Kommunens vurdering**

For de parametre, hvor I siden september 2021 har udledt mindre end 10% af grænsen vurderer kommunen, at vi kan lempe jeres egenkontrol, uden at jeres forurening af Egebækken vil blive øget.

For de parametre, der ikke er omfattet af bat og hvor I har udledt mindre end 10% af grænsen vurderer kommunen desuden, at vi helt kan slette grænsen for udledning og for egenkontrol. For de parametre, der er omfattet af bat, vurderer vi, at vi kan reducere egenkontrollen til en gang om året.

For PAH forventer kommunen, at I vil fortsætte med de lave koncentrationer. Vi vurderer derfor, at det vil være tilstrækkeligt med en måling en gang om året.

For de parametre, hvor der har været problemer, og for de parametre, der er omfattet af bat og udledninger i nærheden af grænsen, vurderer kommunen, at vi fastholder grænserne og kravet om en prøve hver måned.

**Klagevejledning**

I kan klage over afgørelsen. Ønsker I at klage, skal I senest den 6. september 2023 have indtastet klagen i [Klageportalen](https://naevneneshus.dk/) til Miljø- og Fødevareklagenævnet.

Visse interesseorganisationer kan også klage. Vi sender derfor kopi af afgørelsen til dem, der har ønsket det.

Vi vurderer, at der ikke er nogen med en individuel interesse I sagen. Vi offentliggør derfor ikke afgørelsen på vores hjemmeside. Enhver kan desuden komme til at se kommunens dokumenter i denne sag.

Hvis Klagenævnet modtager en klage får både I og vi besked. Det koster for privatpersoner 900 kroner og for virksomheder og organisationer 1800 kroner at få klagen behandlet, og Klagenævnet sender en opkrævning. I får pengene tilbage, hvis I får helt eller delvist medhold i klagen.

Afgørelsen kan også bringes for domstolene senest den 9. februar 2023.

Kopi:

* Danmarks naturfredningsforening (dn@dn.dk)
* Styrelsen for Patientsikkerhed (stps@stps.dk)

Med venlig hilsen

Malene Kamstrup

|  |
| --- |

Ingeniør

|  |
| --- |